ช่อง 8

ช่อง 8  เป็นสถานีโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ทั่วไป ความละเอียดมาตรฐาน นำเสนอข่าวและเหตุการณ์ปัจจุบันเป็นหลัก รวมถึงรายการวาไรตี ละครไทย ละครชุดจากประเทศอินเดียและจีน และกีฬามวยไทย บริหารงานโดย บริษัท อาร์เอส มัลติมีเดีย จำกัด ในเครืออาร์เอส โดยในช่วงแรกออกอากาศทางโทรทัศน์ผ่านดาวเทียม และโทรทัศน์ผ่านสายเคเบิลทั่วประเทศ เริ่มทดลองออกอากาศ ตั้งแต่วันที่ 1 ธันวาคม พ.ศ. 2553 และออกอากาศจริงครั้งแรก เมื่อวันที่ 5 มกราคม พ.ศ. 2554 ต่อมาเริ่มออกอากาศผ่านระบบดิจิทัลภาคพื้นดินเป็นครั้งแรกเมื่อวันที่ 25 เมษายน พ.ศ. 2557

ประวัติ 
ช่อง 8 เริ่มออกอากาศทางโทรทัศน์ผ่านดาวเทียมในเดือนธันวาคม พ.ศ. 2553 เปิดตัวอย่างเป็นทางการเป็นช่องเคเบิ้ลทีวี และออกอากาศตลอด 24 ชั่วโมงเมื่อวันที่ 5 มกราคม พ.ศ. 2554 ต่อมาเมื่อปี พ.ศ. 2556 ช่อง 8 ได้เปลี่ยนอุปกรณ์การผลิตรายการและควบคุมการออกอากาศให้เป็นความละเอียดสูง และส่งสัญญาณภาพขึ้นสู่ดาวเทียมไทยคม 6

ต่อมาในเดือนธันวาคม พ.ศ. 2556 ช่อง 8 ได้เข้าประมูลโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ทั่วไป ความละเอียดมาตรฐาน ก่อนจะได้รับใบอนุญาตจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ให้ดำเนินการออกอากาศได้ทางช่องหมายเลข 27 และเริ่มออกอากาศอย่างเป็นทางการเมื่อวันที่ 25 เมษายน พ.ศ. 2557

สโลแกน 
 ช่อง 8 อินฟินิตี ความสุขไม่รู้จบ
 ช่อง 8 ฟรีทีวี วาไรตี้ 24 ชั่วโมง (พ.ศ. 2555 - 24 เมษายน พ.ศ. 2557)
 ช่อง 8 เพื่อนคุณทุกที่ ทีวีของทุกคน (25 เมษายน พ.ศ. 2557 - 30 มิถุนายน พ.ศ. 2559)
 เข้มทุกเรื่องราว สุดทุกอารมณ์ (1 กรกฎาคม พ.ศ. 2559 - 4 มกราคม พ.ศ. 2562)
 ใคร ๆ ก็ดูช่อง 8 (5 มกราคม - 3 พฤศจิกายน พ.ศ. 2562)
 ใคร ๆ ก็ดูช่อง 8 กดเลข 27 (4 พฤศจิกายน พ.ศ. 2562 - ปัจจุบัน)

ฝ่ายข่าว 
ช่อง 8 เริ่มนำเสนอรายการข่าวเป็นครั้งแรกเมื่อวันที่ 1 กรกฎาคม พ.ศ. 2556 โดยเริ่มออกอากาศรายการ "คุยข่าวช่อง 8" เป็นรายการแรก โดยเน้นการนำเสนอข่าวในรูปแบบ "เล่าง่าย ดูง่าย เข้าใจง่าย" ต่อมาตั้งแต่วันที่ 27 พฤษภาคม พ.ศ. 2557 ช่อง 8 ได้ปรับปรุงฝ่ายข่าวอีกครั้ง โดยเพิ่มเวลาการออกอากาศรายการข่าวเพื่อให้ความสำคัญกับการนำเสนอข่าวของช่องมากขึ้น รวมถึงเพื่อให้เป็นไปตามกฎของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และแต่งตั้งพลภฤต เรืองจรัส จากสมาคมนักข่าววิทยุและโทรทัศน์ไทย เป็นผู้อำนวยการฝ่ายข่าวคนแรกของช่อง 8 และในช่วงปี พ.ศ. 2559 เริ่มมีการนำรายการข่าวไปออกอากาศคู่ขนานผ่านการถ่ายทอดสดบนเฟซบุ๊ก เพื่อให้ผู้ชมสามารถรับชมรายการข่าวได้จากทุกพื้นที่ตลอดเวลา รวมถึงขยายไปสู่ยูทูบไลฟ์อีกช่องทางหนึ่ง ส่งผลให้ในปี พ.ศ. 2559 รายการข่าวของช่อง 8 มีเรตติ้งมากที่สุดในกลุ่มผู้ประกอบการทีวีดิจิทัลรายใหม่ และเป็นอันดับ 3 ของประเทศไทยในขณะนั้น

ปัจจุบันรายการข่าวถือเป็นเนื้อหาที่อยู่ในผังรายการของช่อง 8 มากที่สุดของแต่ละวัน โดยมีระยะเวลาการออกอากาศรายการข่าวมากถึง 1 ใน 3 ของผังรายการของช่อง และยังเปิดศูนย์ข่าวภูมิภาคทั่วประเทศเพื่อเพิ่มความสะดวกและขยายฐานในการทำข่าวของช่องอีกด้วย โดยมีผู้อำนวยการฝ่ายข่าวคนปัจจุบัน คือ พุทธ อภิวรรณ ที่ย้ายมาจาก อมรินทร์ทีวี ซึ่งได้มีการเปิดตัวเมื่อวันที่ 15 มีนาคม พ.ศ. 2566 และเริ่มปฏิบัติหน้าที่ตั้งแต่วันที่ 19 เมษายน มาจนถึงปัจจุบัน ภายใต้สโลแกน "ข่าวช่อง 8 ที่นี่ของจริง"

ผู้ประกาศข่าวและผู้รายงานข่าวในปัจจุบันที่มีชื่อเสียง 
 พุทธ อภิวรรณ
 สารวัตร กิจพานิช
 ธีระ​ ธัญญอนันต์ผล​
 ยลณกัณฑ์ กรณ์ณัฐวีร์
 เทพกิจ ฉัตรสุริยาวงศ์
 วิยดา พีรรัฐกุล
 วราภรณ์ แสนสุข
 บุญญิตา งามศัพพศิลป์
 ภัทรพล นิธิวรพล
 ชนิตรนันทน์ ปุณณะนิธิ
 ปิติศักดิ์ เยาวนานนท์
 ณัฐชยา สงวนสุข
 ไชยา มิตรชัย
 ศรันฉัตร มิตรชัย
 จิตดี ศรีดี
 ชัยอนันต์ ปันชู

ผู้ประกาศข่าวและผู้รายงานข่าวในอดีต 
 นนทวัชร์ อนันท์พรจินดา (ปัจจุบันยุติการทำหน้าที่แล้ว)
 นิธิตรา เชาว์พยัคฆ์ (ปัจจุบันอยู่เจเคเอ็น 18 บาย ท็อปนิวส์ และพิธีกรอิสระ)
 ปิยวรรณ ประเมษฐะวนิช (ปัจจุบันอยู่เนชั่นทีวี และพิธีกรอิสระ) 
 พิมลวรรณ หุ่นทองคำ (ปัจจุบันเป็นพิธีกรอิสระ)
 สมพล ปิยะพงศ์สิริ (ปัจจุบันเป็นพิธีกรอิสระ)
 พลภฤต เรืองจรัส (ปัจจุบันเป็นที่ปรึกษาฝ่ายข่าว โมโน 29)
 กรรชัย กำเนิดพลอย (ปัจจุบันอยู่ช่อง 3 เอชดีและไทยรัฐทีวี และเป็นพิธีกรอิสระ)
 ดวงฤดี บุญบำรุง (ปัจจุบันยุติการทำหน้าที่แล้ว)
 ขวัญนภา เรืองศรี (ปัจจุบันยุติการทำหน้าที่แล้ว)
 เมธวิน อังคทะวานิช (ปัจจุบันยุติการทำหน้าที่แล้ว)
 ธนภัทร ดวงจิตร (ปัจจุบันยุติการทำหน้าที่แล้ว)
 ชัชชญา เชตะวนวิทย์ (ปัจจุบันยุติการทำหน้าที่แล้ว)
 ศรุต วิทูวินิต (ปัจจุบันอยู่ทรูวิชั่นส์ และเอ็นบีที 2 เอชดี และพิธีกรอิสระ)
 ปริศนา กัมพูสิริ (ปัจจุบันยุติการทำหน้าที่แล้ว)
 รัฐภูมิ โตคงทรัพย์ (ปัจจุบันเป็นนักการเมืองอิสระ)
 มรกต แสงทวีป (ปัจจุบันเป็นนักแสดง และนางแบบ และพิธีกรอิสระ)
 ดนยกฤตย์ แดงหวานปีสีห์ (ปัจจุบันอยู่ช่อง 3 เอชดี และพิธีกรอิสระ)
 สุพรทิพย์ เทพจันดา (ปัจจุบันอยู่เจเคเอ็น 18 บาย ท็อปนิวส์)
 สานนท์ เจริญพันธุ์ (ปัจจุบันอยู่เนชั่นทีวี)
 นัทธ์นลิน คงมั่น (ปัจจุบันยุติการทำหน้าที่แล้ว)
 ตภิกฤษ พวงกุหลาบ (ปัจจุบันยุติการทำหน้าที่แล้ว)
 สุเมธ โตเกษร (ปัจจุบันยุติการทำหน้าที่แล้ว)
 ณยา คัตตพันธ์ (ปัจจุบันยุติการทำหน้าที่แล้ว)
 สุจิรา อรุณพิพัฒน์ (ปัจจุบันเป็นพิธีกรอิสระ)
 ดารินทร์ หอวัฒนกุล (ปัจจุบันยุติการทำหน้าที่แล้ว)
 สินีวรรณ ศรียา (ปัจจุบันยุติการทำหน้าที่แล้ว)
 รสริน หนูตอ (ปัจจุบันยุติการทำหน้าที่แล้ว)
 กานต์สินี สิทธิโชติพงศ์ (ปัจจุบันยุติการทำหน้าที่แล้ว)
 พนิตนาฏ พรหมบังเกิด (ปัจจุบันยุติการทำหน้าที่แล้ว)
 พชร์ อานนท์ (ปัจจุบันเป็นพิธีกรอิสระ)
 พรหมพร ยูวะเวส (ปัจจุบันเป็นพิธีกรอิสระ)
 ปัทมา เทพโพด (ปัจจุบันยุติการทำหน้าที่แล้ว)
 เจษฎ์ ประเสริฐรุ่งเรือง (ปัจจุบันอยู่อมรินทร์ทีวี และพิธีกรอิสระ)
 ทิฆัมพร อยู่กำเหนิด (ปัจจุบันเป็นพิธีกรอิสระ)
 นฤชา กมุทโยธิน (ปัจจุบันอยู่ช่อง 3 เอชดี)
 วาเนสสา สมัคศรุติ (ปัจจุบันอยู่ช่อง 9 เอ็มคอตเอชดี และพิธีกรอิสระ)
 อัครพล ทองธราดล (ปัจจุบันยุติการทำหน้าที่แล้ว)
 ร่มเกล้า อมาตยกุล (ปัจจุบันยุติการทำหน้าที่แล้ว)
 วรินทร วัตรสังข์ (ปัจจุบันยุติการทำหน้าที่แล้ว)
 ณปภา ตันตระกูล (ปัจจุบันเป็นนักแสดงและพิธีกรอิสระ)
 อรรณพ ทองบริสุทธิ์ (ปัจจุบันเป็นพิธีกรอิสระ)
 พริมรตา เดชอุดม (ปัจจุบันเป็นนักแสดง​ และพิธีกรอิสระ)
 อรวรรณ รัตนเดชา (ปัจจุบันยุติการทำหน้าที่แล้ว)
 ณัฐดนัย ใหม่ซ้อน (ปัจจุบันยุติการทำหน้าที่แล้ว)
 ธัญญารัตน์ ถาม่อย (ปัจจุบันอยู่พีพีทีวี)
 กุญชนิตา กุญชร ณ อยุธยา (ปัจจุบันอยู่เนชั่นทีวี และพิธีกรอิสระ)
 อายุทัย นนท์นิติรัตน์ (ปัจจุบันยุติการทำหน้าที่แล้ว)
 อรวรรณ รัตนเดชา (ปัจจุบันยุติการทำหน้าที่แล้ว)
 ภคพงศ์ อุดมกัลยารักษ์​ (ปัจจุบัน​อยู่​โมโน 29 และพิธีกรอิสระ)​
 ภาณุพงศ์ สุรภาพ (ปัจจุบันอยู่อมรินทร์ทีวี)
 กรองทอง จันทะบุรม (ปัจจุบันยุติการทำหน้าที่แล้ว)
 จุฑารัตน์ บุบผา (ปัจจุบันอยู่อมรินทร์ทีวี)
 ไพจิตร ภานนท์ (ปัจจุบันอยู่อมรินทร์ทีวี)
 สมเกียรติ นูมหันต์ (ปัจจุบันอยู่อมรินทร์ทีวี)
 สิริรัตน์ รัตนสิมานนท์ (ปัจจุบันยุติการทำหน้าที่แล้ว)
 ปภัสรา เพ็ชร์ณรงค์ (ปัจจุบันอยู่สำนักข่าวข่าวสด)
 เกสรา บัวลอย (ปัจจุบันอยู่ช่อง 9 เอ็มคอตเอชดี และพิธีกรอิสระ)
 วรรษมน ช่างปรีชา (ปัจจุบันอยู่อมรินทร์ทีวี และพิธีกรอิสระ)
 ศศิพงศ์ ชาติพจน์ (ปัจจุบันอยู่วอยซ์ทีวี และพิธีกรอิสระ)
 ไพรวัลย์ วรรณบุตร (ปัจจุบันเป็นพิธีกรอิสระ)
 ชัญญา ภากรพัฒน์ (ปัจจุบันเป็นพิธีกรอิสระ)
 สมชัย ศรีสุนาครัว (ปัจจุบันยุติการทำหน้าที่แล้ว)
 อภิวัฒน์ จ่าตา (ปัจจุบันยุติการทำหน้าที่แล้ว)
 ภูมิภัทร บุญนิล (ปัจจุบันยุติการทำหน้าที่แล้ว)
 ชลันลิน สีมาตย์ (ปัจจุบันอยู่อมรินทร์ทีวี)
 สถาพร ริยะป่า (ปัจจุบันเป็นพิธีกรอิสระ)
 ฉัตรลดา ชูคง (ปัจจุบันอยู่อมรินทร์ทีวี)

อ้างอิง

ดูเพิ่ม 
 อาร์เอส
 รายชื่อศิลปินจากอาร์ สยาม
 รายชื่อละครโทรทัศน์ทางสถานีโทรทัศน์ช่อง 8

แหล่งข้อมูลอื่น 
 เว็บไซต์อย่างเป็นทางการ

สถานีโทรทัศน์ในประเทศไทย
ช่องข่าวในประเทศไทย
โทรทัศน์ระบบดิจิทัลในประเทศไทย
อาร์เอส